

**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr.16 PIELIKUMS**

2024.gada 28.augusts

**LĒMUMS Nr.35**

**Par nekustamā īpašuma “Noras” (kadastra Nr.8048 004 1137) zemes vienības ar adresi Cīravas ielā 4, Babītē, Babītes pagastā, Mārupes novadā (kadastra apzīmējums 8048 004 1628) detālplānojuma apstiprināšanu**

Mārupes novada pašvaldības (turpmāk – Pašvaldība) dome, izskatot nekustamā īpašuma “Noras” (kadastra Nr.8048 004 1137) zemes vienības ar adresi Cīravas iela 4, Babītē, Babītes pagastā, Mārupes novadā (kadastra apzīmējums 8048 004 1628), detālplānojuma (turpmāk – Detālplānojums) izstrādātāja SIA “8.Darbnīca” 2024.gada 8.jūlija iesniegumu (reģistrēts Pašvaldībā 2024.gada 8.jūlijā ar Nr.1/2.1-2/387), ar kuru iesniegts Detālplānojuma projekts izskatīšanai un lēmuma pieņemšanai par Detālplānojuma projekta apstiprināšanu, konstatē:

1. Nekustamais īpašums “Noras” (kadastra Nr.8048 004 1137), Babītē, Babītes pagastā, Mārupes novadā (turpmāk – Īpašums), reģistrēts Babītes pagasta zemesgrāmatas nodalījumā Nr.100000558685 un īpašuma tiesības uz to nostiprinātas sabiedrībai ar ierobežotu atbildību “AR Capital”, reģistrācijas numurs 40103638229 (turpmāk – Īpašnieks). Īpašums sastāv no neapbūvētas zemes vienības ar kadastra apzīmējumu 8048 004 1628 un adresi Cīravas ielā 4, Babītē, Babītes pagastā, Mārupes novadā, ar kopējo platību 1,3057 ha.
2. Saskaņā ar spēkā esošā Babītes novada (šobrīd Babītes pagasta un Salas pagasta) teritorijas plānojuma, kas apstiprināts ar 2020.gada 22.janvāra saistošajiem noteikumiem Nr. 1 (turpmāk – Teritorijas plānojums), funkcionālā zonējuma karti, Īpašums atrodas Savrupmāju apbūves teritorijā (DzS), kurā noteikta minimālā zemes vienības platība 0,12 ha. Zemes vienības daļai papildus noteikts aprobežojums: 5 km rādiuss ap lidlauka "Rīga" kontrolpunktu (TIN16), 5 km rādiuss ap lidlauka "Rīga" sliekšņiem (TIN17) un auto satiksmes radīto trokšņu robežlieluma pārsnieguma teritorija (TIN19).
3. Piekļuve Īpašumam nodrošināta no Pašvaldības ielas - Cīravas ielas, zemes vienības kadastra apzīmējums 8048 004 0705.
4. Detālplānojuma izstrāde Īpašuma teritorijai uzsākta atbilstoši Pašvaldības domes 2023.gada 31.maija lēmumam Nr.60 (protokols Nr.10) “Par detālplānojuma izstrādes uzsākšanu nekustamajā īpašumā “Noras” (kadastra Nr.8048 004 1137) zemes vienībai ar adresi Cīravas ielā 4, Babītē, Babītes pagastā, Mārupes novadā (kadastra apzīmējums 8048 004 1628)” par detālplānojuma izstrādes uzsākšanu, apstiprinot darba uzdevumu Nr.1/3-6/5-2023. Detālplānojuma izstrādes mērķis ir veikt nekustamā īpašuma sadalīšanu dzīvojamās apbūves būvniecībai, paredzot tai nepieciešamo infrastruktūru, detalizējot teritorijas izmantošanas un apbūves noteikumus.
5. Par Detālplānojuma izstrādi un finansēšanu 2023.gada 5.jūlijā ir noslēgts līgums Nr.28/2-7/9-2023. Detālplānojuma izstrādātājs ir Sabiedrība ar ierobežotu atbildību  “8.Darbnīca”, reģistrācijas Nr.40103480281, Lauku iela 35 - 69, Jūrmala, LV-2016.
6. Publiskai apspriešanai Detālplānojuma projekts nodots ar Pašvaldības domes 2024.gada 27. marta lēmumu Nr.44 (protokols Nr.6) “Par nekustamā īpašuma “Noras” (kadastra Nr.8048 004 1137) zemes vienībai ar adresi Cīravas ielā 4, Babītē, Babītes pagastā, Mārupes novadā (kadastra apzīmējums 8048 004 1628) detālplānojuma projekta nodošanu publiskajai apspriešanai un atzinumu saņemšanai”, nosakot publiskās apspriešanas termiņu 4 (četras) nedēļas. Publiskā apspriešana norisinājās laikā no 2024.gada 15.aprīļa līdz 2024.gada 15.maijam. Informācija par publiskās apspriešanas norisi un informēšanas pasākumiem ietverta *Ziņojumā par Detālplānojuma publiskās apspriešanas norisi un saņemto priekšlikumu vērā ņemšanu vai noraidīšanu* (turpmāk – *Ziņojums par apspriešanu*), kas publicēts valsts vienotajā ģeotelpiskās informācijas portālā (turpmāk – ģeoportāls) <https://geolatvija.lv/geo/tapis?#document_30472>.
7. Paziņojumi par publisko apspriešanu un attālināto sanāksmi publicēti ģeoportālā, Pašvaldības oficiālajā tīmekļvietnē 2023.gada 29.novembrī, Pašvaldības informatīvajā izdevumā “Mārupes Vēstis” 2022.gada 14.novembrī un Pašvaldības Facebook kontā, kā arī paziņojumi 2022.gada 12.decembrī nosūtīti to nekustamo īpašumu īpašniekiem, kuru īpašumā esošās zemes vienības robežojas ar Detālplānojuma teritoriju. Informācija par publiskās apspriešanas norisi un informēšanas pasākumiem ietverta *Ziņojumā par apspriešanu*.
8. 2024.gada 18.aprīlī, plkst.17.00, izmantojot tiešsaistes videokonferences sarunu rīku MS Teams platformā notika publiskās apspriešanas sanāksme, kur piedalījās Mārupes novada pašvaldības Attīstības un plānošanas pārvaldes (turpmāk – Pārvalde) teritorijas plānotāja un Detālplānojuma izstrādes vadītāja. Sanāksmes dalībnieki pārrunāja detālplānojuma projekta publiskās apspriešanas gaitu un institūciju saņemtos atzinumus. Sanāksmes protokols pievienots *Ziņojumā par apspriešanu.*
9. Detālplānojuma projekts tika iesniegts institūcijām, kas sniedza nosacījumus Detālplānojuma izstrādei. Visas institūcijas sniegušas pozitīvus atzinumus, tomēr sākotnēji SIA „Babītes siltums” sniedza negatīvu atzinumu. Pēc precizējumu veikšanas saņemts pozitīvs SIA „Babītes siltums” atzinums. Ziņojums par atzinumu ņemšanu vērā iekļauts *Ziņojumā par apspriešanu*.
10. Pēc apspriešanas noslēgšanās Detālplānojuma projektā veikti redakcionāli labojumi atbilstoši SIA “Babītes siltums” norādītajiem iebildumiem. Uzskatāms, ka veiktie redakcionālie labojumi nemaina iepriekš publiskajā apspriešana nodotā Detālplānojuma projekta risinājumus, kā arī šīs izmaiņas neskar citu personu tiesiskās intereses, tāpēc nav nepieciešama Detālplānojuma projekta atkārtota publiskā apspriešana un nav nepieciešams pieņemt Pašvaldības domes lēmumu par Detālplānojuma projekta nodošanu pilnveidošanai.
11. Publiskās apspriešanas laikā netika saņemti iesniegumi no fiziskām personām ar priekšlikumiem vai iebildumiem.
12. 2024.gada 8. jūlijā Detālplānojuma izstrādātāja iesniedza Detālplānojuma izstrādes vadītājai Pārvaldes teritorijas plānotājai Andai Sprūdei redakcionāli precizētu Detālplānojuma projektu un Pārskatu par Detālplānojuma izstrādes procesu, un lūdza pieņemt lēmumu par Detālplānojuma apstiprināšanu.
13. Atbilstoši Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 118.punktam, Pašvaldībā ir iesniegta Detālplānojuma precizētā redakcija, kas sastāv no Paskaidrojuma raksta, Grafiskās daļas un Teritorijas izmantošanas un apbūves noteikumiem, kā arī iesniegts Pārskats par Detālplānojuma izstrādes procesu. Ģeoportālāpublicēti *Ziņojums par apspriešanu*, un *Detālplānojuma izstrādes vadītāja pamatojums redakcionālu kļūdu labošanai*.
14. Īpašuma Īpašnieks - Detālplānojuma īstenotājs, ir saskaņojis Administratīvā līguma projektu par Detālplānojuma īstenošanas kārtību, kas pievienots šī lēmuma pielikumā.
15. Detālplānojuma redakcija atbilst Teritorijas plānojuma Teritorijas izmantošanas un apbūves noteikumu un Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” prasībām, un ir izpildītas Darba uzdevuma Nr.1/3-6/5-2023 prasības.

Saskaņā ar Teritorijas attīstības plānošanas likuma 29.pantu vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas. Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. Vispārīgo administratīvo aktu, ar kuru apstiprināts detālpānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu un ietverot šajā administratīvajā aktā hipersaiti ar unikālo identifikatoru uz ģeoportālā pieejamo apstiprinātā detālplānojuma interaktīvo grafisko daļu, kas ir šā administratīvā akta neatņemama sastāvdaļa.

Atbilstoši Teritorijas attīstības plānošanas likuma 31.panta pirmajai, otrajai un trešajai daļai detālplānojumu īsteno saskaņā ar administratīvo līgumu, kas noslēgts starp vietējo pašvaldību un detālplānojuma izstrādes īstenotāju. Līgumā, ievērojot Administratīvā procesa likuma noteikumus, iekļauj dažādus nosacījumus, termiņus un atcelšanas atrunas, kā arī prasības attiecībā uz objektu būvdarbu uzsākšanas termiņu, detālplānojuma teritorijas un publiskās infrastruktūras apsaimniekošanu, izbūves kārtām un to secību. Vietējā pašvaldība var noteikt termiņu, kurā uzsākama detālplānojuma īstenošana - detālplānojuma teritorijas izbūve (izmantošana) atbilstoši detālplānojuma risinājumam un noteiktajām prasībām. Zemes vienību sadalīšana vai apvienošana saskaņā ar detālplānojumu nav uzskatāma par detālplānojuma īstenošanu.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.punkts noteic, ka Pašvaldība četru nedēļu laikā no dienas, kad Detālplānojuma izstrādes vadītājs ir nodrošinājis pieejamību minēto noteikumu 118.punktā norādītajiem dokumentiem, pieņem vienu no šādiem lēmumiem: par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu (119.1.apakšpunkts), par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu (119.2.apakšpunkts), vai par atteikumu apstiprināt detālplānojumu, norādot lēmuma pamatojumu (119.3.apakšpunkts).

Ievērojot minēto un to, ka administratīvā līguma par Detālplānojuma īstenošanas kārtību noteikumi ir saskaņoti, pamatojoties uz Teritorijas attīstības plānošanas likuma 29.pantu, 31.panta pirmo, otro un trešo daļu, Pašvaldību likuma 10.panta pirmās daļas 21.punktu un Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 119.1.apakšpunktu, kā arī ņemot vērā **Attīstības un vides jautājumu komitejas** 2024.gada 24. jūlija atzinumu iesniegt izskatīšanai domē lēmumprojektu “*Par nekustamā īpašuma “Noras” (kadastra Nr.8048 004 1137) zemes vienības ar adresi Cīravas ielā 4, Babītē, Babītes pagastā, Mārupes novadā (kadastra apzīmējums 8048 004 1628) detālplānojuma apstiprināšanu”*,atklāti balsojot ar 17 balsīm „par” *(Andrejs Ence, Valdis Kārkliņš, Ilze Bērziņa, Jānis Kazaks, Jānis Lagzdkalns, Normunds Orleāns, Guntis Ruskis, Ivars Punculis, Ira Dūduma, Andris Puide, Aivars Osītis, Līga Kadiģe, Gatis Vācietis, Uģis Šteinbergs, Dace Štrodaha, Jānis Lībietis, Nikolajs Antipenko)*, „pret” nav, „atturas” nav, **Mārupes novada pašvaldības dome nolemj:**

1. Apstiprināt nekustamā īpašuma “Noras” (kadastra Nr.8048 004 1137) zemes vienības ar adresi Cīravas ielā 4, Babītē, Babītes pagastā, Mārupes novadā (kadastra apzīmējums 8048 004 1628), detālplānojuma 1.1. redakciju kā galīgo. Hipersaite uz apstiprinātā detālplānojuma redakciju ģeoportālā: <https://geolatvija.lv/geo/tapis#document_30472>.
2. Uzdot Mārupes novada pašvaldības izpilddirektora vietniecei attīstības un vides jautājumos pēc lēmuma pārsūdzēšanas termiņa beigām slēgt ar nekustamā īpašuma nekustamā īpašuma “Noras” (kadastra Nr.8048 004 1137) zemes vienībai ar adresi Cīravas iela 4, Babītē, Babītes pagastā, Mārupes novadā (kadastra apzīmējums 8048 004 1628), īpašnieku Administratīvo līgumu par detālplānojuma īstenošanas kārtību *(saskaņotais līguma projekts pielikumā)*.
3. Noteikt, ka detālplānojums īstenojams saskaņā ar noslēgto Administratīvo līgumu par detālplānojuma īstenošanas kārtību.
4. Uzdot Mārupes novada Attīstības un plānošanas pārvaldei:
   1. Pieņemto lēmumu piecu darba dienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS), tai skaitā nosūtīt izsludināšanai oficiālajā izdevumā “Latvijas Vēstnesis”, izmantojot teritorijas attīstības plānošanas informācijas sistēmu, publicēt pašvaldības oficiālajā tīmekļvietnē www.marupe.lv un nodrošināt informācijas pieejamību Mārupes novada pašvaldības informatīvajā izdevumā “Mārupes Vēstis”.
   2. Publicēt Mārupes novada pašvaldības tīmekļa vietnē saiti uz apstiprināto detālplānojumu ģeoportālā un saiti uz izsludināto detālplānojumu oficiālajā izdevumā “Latvijas Vēstnesis”.
5. Uzdot Mārupes novada Būvvaldei nodrošināt detālplānojuma ietvaros paredzētā būvniecības procesa atbilstību noslēgtajam Administratīvajam līgumam par detālplānojuma īstenošanas kārtību.
6. Uzdot Mārupes novada pašvaldības Attīstības un plānošanas pārvaldei sadarbībā ar Mārupes novada Pašvaldības īpašumu pārvaldi nodrošināt detālplānojuma īstenošanas uzraudzību.
7. Mārupes novada pašvaldības Centrālās pārvaldes Personāla un dokumentu pārvaldības nodaļai pieņemto lēmumu nosūtīt nekustamā īpašuma “Noras”, Babītē, Babītes pagastā, Mārupes novadā, īpašniekam un detālplānojuma izstrādātājam.

*Atbilstoši Teritorijas attīstības plānošanas likuma 29.pantam vispārīgais administratīvais akts par detālplānojuma apstiprināšanu stājas spēkā pēc paziņošanas.*

*Saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 125.punktu detālplānojuma ierosinātājam un detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) vispārīgo administratīvo aktu par detālplānojuma apstiprināšanu paziņo Administratīvā procesa likumā noteiktajā kārtībā. Atbilstoši Administratīvā procesa likuma 70.panta pirmajai un otrajai daļai, kā arī Paziņošanas likuma 9.panta otrajai daļai administratīvais akts, kas adresātam sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.*

*Saskaņā ar Teritorijas attīstības plānošanas likuma 30.panta pirmo daļu detālplānojumu var pārsūdzēt administratīvajā tiesā Administratīvā procesa likumā noteiktajā kārtībā mēneša laikā pēc tam, kad paziņojums par detālplānojuma apstiprināšanu ir publicēts oficiālajā izdevumā “Latvijas Vēstnesis”.*

Pašvaldības domes priekšsēdētājs Andrejs Ence

*Sagatavoja Attīstības un plānošanas pārvaldes*

*teritorijas plānotāja* *A. Sprūde*

*Lēmumā norādītie normatīvie akti ir spēkā*

*un attiecināmi uz lēmumā minēto gadījumu.*

*Centrālās pārvaldes Juridiskās nodaļas*

*vadītāja N. Zālīte*